บริษัท จี สตีล จำกัด (มหาชน) (“บริษัท”) เดิมชื่อ บริษัท สยามสตริปมิลล์ จำกัด (มหาชน)
ก่อตั้งขึ้นเมื่อวันที่ 31 ตุลาคม 2538 ด้วยทุนจดทะเบียนเริ่มแรก 50 ล้านบาท โดยกลุ่มบริษัทเอส
เอส พี (“SSP”) เพื่อดำเนินธุรกิจเป็นผู้ผลิตและจำหน่ายเหล็กแผ่นรีดร้อนชนิดม้วน (Hot Rolled
Coil: HRC) ซึ่งเป็นธุรกิจที่ภาครัฐมีนโยบายส่งเสริมให้มีการลงทุน

โรงงานผลิตของบริษัทตั้งอยู่บนพื้นที่ 428 ไร่ 3 งาน 99.9 ตารางวา ภายในเขตสวนอุตสาหกรรม
เอส เอส พี ตำบลหนองละลอก อำเภอบ้านค่าย จังหวัดระยอง
บริษัทได้เริ่มผลิตเชิงพาณิชย์ตั้งแต่เดือนพฤศจิกายน 2542 โดยในช่วงวิกฤติเศรษฐกิจ
บริษัทประสบปัญหาสภาพคล่องและหยุดดำเนินการชั่วคราวในช่วงธันวาคม 2544 ถึงมีนาคม 2545
หลังจากปัญหาดังกล่าวได้รับแก้ไข บริษัทจึงดำเนินการผลิตต่อเนื่องจนถึงปัจจุบัน
อนึ่งในช่วงเวลาระหว่างปี 2544 ถึง 2546
บริษัทดำเนินธุรกิจภายใต้กระบวนการฟื้นฟูกิจการและบริษัทได้ออกจากการฟื้นฟูกิจการเมื่อเดือนกันยายน
2546 โดยในช่วงที่บริษัทอยู่ภายใต้กระบวนการฟื้นฟูกิจการดังกล่าว
เจ้าหนี้ฝ่ายญี่ปุ่นได้คัดค้านการขอยื่นฟื้นฟูกิจการของบริษัทและซักค้านตลอดกระบวนการพิจารณาของเจ้าพนักงานพิทักษ์ทรัพย์
และได้ยื่นคำร้องอุทธรณ์กระบวนการฟื้นฟูกิจการต่อศาลล้มละลายกลาง
แต่อย่างไรก็ดีในเดือนมิถุนายน 2547
เจ้าหนี้ฝ่ายญี่ปุ่นและบริษัทได้เปิดการเจรจาและมีการชำระหนี้ตามแผนฟื้นฟูกิจการให้กับเจ้าหนี้ฝ่ายญี่ปุ่นทั้งหมดจนเสร็จสิ้น
และเจ้าหนี้ฝ่ายญี่ปุ่นได้ยื่นคำร้องขอถอนเรื่องที่อุทธรณ์ทั้งหมด ซึ่งศาลได้อนุญาตตามคำร้องขอดังกล่าว

เหล็กแผ่นรีดร้อนชนิดม้วนของบริษัทมีขนาดความกว้างตั้งแต่ 900-1,550 มิลลิเมตร และ
มีความหนาตั้งแต่ 1-13 มิลลิเมตร ซึ่งเป็นวัตถุดิบสำคัญในการผลิตเหล็กแผ่นรีดเย็น (Cold
Rolled Coil: CRC) เหล็กชุบสังกะสี (Hot Dipped Galvanized Sheet) ท่อเหล็ก
(Steel Pipe) เหล็กแผ่นที่ใช้ในอุตสาหกรรมก่อสร้าง (Structural Steel)
และเหล็กแผ่นที่ใช้ในอุตสาหกรรมรถยนต์

โรงงานผลิตเหล็กแผ่นรีดร้อนชนิดม้วนของบริษัทเป็นโรงงานที่รวมกระบวนการหลอม หล่อ
และรีดไว้ในโรงงานเดียว หรือที่เรียกว่า “Integrated Compact Mini Mill”
มีกำลังการผลิตเหล็กแผ่นรีดร้อนชนิดม้วนสูงสุด (Design Capacity) ที่ 1.8 ล้านตันต่อปี
โดยทำการผลิตต่อเนื่องวันละ 3 กะตลอด 24 ชั่วโมง

กระบวนการผลิตของบริษัทเริ่มจากการนำเศษเหล็ก (Scrap) และเหล็กถลุง (Pig Iron)
มาหลอมโดยใช้เทคโนโลยีเตาหลอมไฟฟ้า (Electric Arc Furnace)
จากนั้นทำการปรับปรุงคุณภาพน้ำเหล็กโดยผ่านเตาปรับปรุงคุณภาพน้ำเหล็ก (Ladle Heating
Furnace) จากประเทศเยอรมัน
ซึ่งเป็นเทคโนโลยีที่ทันสมัยควบคุมการหลอมและการปรับคุณภาพน้ำเหล็กด้วยระบบคอมพิวเตอร์ทั้งหมด
จากนั้นนำน้ำเหล็ก (Liquid Steel) มาหล่อเป็นเหล็กแผ่น (Steel Slab) โดยใช้เทคโนโลยี
การหล่อเหล็กแผ่นหนาขนาดกลาง (Medium Slab Casting)
และนำเหล็กแผ่นที่ได้มาผ่านกระบวนการรีดร้อนโดยใช้เครื่องรีดแผ่นเหล็กจากประเทศญี่ปุ่น
โดยกระบวนการผลิตข้างต้นจะเป็นกระบวนการผลิตแบบต่อเนื่อง (Continuous Process)
ซึ่งจะใช้เวลาการผลิต (Cycle time) ประมาณ 3.5 ชั่วโมง

กลุ่มลูกค้าเป้าหมายของบริษัท ได้แก่ บริษัทตัวแทนจำหน่ายร้อยละ 70 โดยเป็นการขายผ่าน
บริษัทตัวแทนจำหน่ายที่เป็นกลุ่มพันธมิตรการค้าซึ่งเคยเป็นบริษัทที่เกี่ยวข้อง ประมาณร้อยละ 40
ศูนย์บริการตัดเหล็กแผ่นรีดร้อนชนิดม้วน (Coil Center) ร้อยละ 30
และผู้ใช้โดยตรงในอุตสาหกรรมต่อเนื่อง ร้อยละ 30
ซึ่งตัวแทนจำหน่ายของบริษัทจะทำการจัดจำหน่ายต่อไปยังผู้ใช้เหล็กแผ่นรีดร้อน
ในอุตสาหกรรมต่อเนื่องต่างๆ อีกต่อหนึ่ง เช่น การผลิตท่อเหล็ก การผลิตเหล็กโครงสร้างรูปพรรณ
รีดเย็น การผลิตถังบรรจุก๊าซและตู้คอนเทนเนอร์ การผลิตเครื่องใช้ไฟฟ้าและเฟอร์นิเจอร์เหล็ก
การผลิตชิ้นส่วนประกอบรถยนต์ และการผลิตเหล็กรีดเย็นและเหล็กเคลือบ นอกจากนี้
บริษัทมีการขายตรงเป็นจำนวนไม่มากนักให้ผู้ประกอบการรายใหญ่ในอุตสาหกรรมต่างๆ
เช่นอุตสาหกรรมเหล็กโครงสร้างรูปพรรณ อุตสาหกรรมผลิตวัสดุที่ใช้ในการก่อสร้าง เป็นต้น

ที่ผ่านมา บริษัทมีรายการระหว่างกันกับบุคคลที่อาจมีความขัดแย้ง และบริษัทพันธมิตร
ทางการค้ารายใหญ่หลายรายการอย่างต่อเนื่อง เช่น การซื้อน้ำดิบ การซื้อวัตถุดิบ การขายสินค้า
เป็นต้น แต่อย่างไรก็ดี ภายใต้การกำกับดูแลของคณะกรรมการตรวจสอบ
บริษัทมีมาตรการและขั้นตอน
การอนุมัติการทำรายการระหว่างกันกับบุคคลที่อาจมีความขัดแย้งและบริษัทพันธมิตรทางการค้า
นอกจากนี้ในกรณีที่เป็นธุรกรรมทางการค้าปกติ
ฝ่ายตรวจสอบภายในของบริษัทจะทำการตรวจสอบธุรกรรมดังกล่าวทุกรายการเป็นรายเดือน
และนำเสนอให้คณะกรรมการตรวจสอบเป็นผู้พิจารณาและให้ความเห็นเกี่ยวกับความจำเป็นและความสมเหตุสมผลของรายการดังกล่าว

จากการประกอบธุรกิจของบริษัท
ปัจจัยความเสี่ยงที่สำคัญที่อาจส่งผลกระทบต่อการดำเนินงานหรือผู้ลงทุน สามารถสรุปได้ดังนี้

1. ความเสี่ยงด้านการผลิต ซึ่งประกอบด้วย ความผันผวนของราคาวัตถุดิบ
การพึ่งพาการสั่งวัตถุดิบหลักจากตัวแทนจำหน่ายจำนวนน้อยราย

2. ความเสี่ยงด้านการตลาดและการจัดจำหน่าย
ซึ่งเกิดจากการผันผวนของราคาตลาดของผลิตภัณฑ์อันเกิดจากวัฏจักรธุรกิจขาลง

3. ความเสี่ยงด้านการเงิน ซึ่งเกิดจากความผันผวนของอัตราแลกเปลี่ยน

4. ความเสี่ยงด้านสิ่งแวดล้อมและด้านบุคลากร ซึ่งประกอบด้วย การผลิตที่อาจก่อให้เกิดมลภาวะ
และการดำเนินธุรกิจที่อาจก่อให้เกิดความไม่ปลอดภัยต่อพนักงาน

5. ความเสี่ยงเกี่ยวกับนโยบายภาครัฐ และกฎระเบียบที่เกี่ยวข้อง ซึ่งประกอบด้วย
ความเสี่ยงจากการเจรจาเขตการค้าเสรี (FTA) ซี่งครอบคลุมถึงสินค้าเหล็กรีดร้อน,
ความเสี่ยงจากการควบคุมราคาของภาครัฐ
และความเสี่ยงจากนโยบายของภาครัฐที่ส่งผลกระทบต่อการดำเนินธุรกิจและผลประกอบการของบริษัท

6. ความเสี่ยงในการลงทุนของผู้ลงทุน
ซึ่งเกิดจากการใช้สิทธิในใบสำคัญแสดงสิทธิที่จัดสรรให้กับกรรมการ
ผู้บริหารและพนักงานบริษัทในราคาพิเศษ

7. ความเสี่ยงทั่วไป ซึ่งเกิดจากการไม่สามารถดำเนินการเนื่องจากปัจจัยที่ไม่สามารถควบคุมได้
เช่น ภัยธรรมชาติ อุบัตเหตุในเชิงอุตสาหกรรม การลอบวางเพลิง การก่อการร้าย
ปัญหาและข้อผิดพลาดทางเทคนิค รวมถึงการประท้วงจากผู้ใช้แรงงาน
และเหตุการณ์ที่อยู่นอกเหนือการควบคุมของบริษัท

ผลการดำเนินงานโดยรวมปี 2552 (ปรับปรุงใหม่)

สำหรับปีสิ้นสุดวันที่ 31 ธันวาคม 2552 (ปรับปรุงใหม่) กลุ่มบริษัทมีผลขาดทุนสุทธิ 13,540
ล้านบาท (งบเฉพาะกิจการ 9,751 ล้านบาท) เมื่อเปรียบเทียบกับงบการเงินสำหรับปีสิ้นสุดวันที่
31 ธันวาคม 2551 (ปรับปรุงใหม่) ที่มีผลขาดทุนสุทธิ 6,347 ล้านบาท (งบเฉพาะกิจการ 4,401
ล้านบาท)บริษัทและบริษัทย่อยมีรายได้รวมในปี 2552 ลดลงจากปี 2551
โดยมีผลการดำเนินงานโดยรวมในปี 2552 (ปรับปรุงใหม่) ดังนี้

-   รายได้จากการขายและต้นทุนขาย

กลุ่มบริษัทมีรายได้จากการขายสำหรับปี 2552 (ปรับปรุงใหม่) และ 2551(ปรับปรุงใหม่)
คิดเป็นจำนวนเงิน 27,063 ล้านบาท (งบเฉพาะกิจการ 13,134 ล้านบาท) และ 41,313
ล้านบาท (งบเฉพาะกิจการ 23,814 ล้านบาท) ตามลำดับ และกำไร (ขาดทุน)
ขั้นต้นเป็นจำนวนเงิน (8,930) ล้านบาท (งบเฉพาะกิจการ (3,432) ล้านบาท) และ (380)
ล้านบาท (งบเฉพาะกิจการ 297 ล้านบาท) ตามลำดับ
โดยประเด็นสำคัญเกิดขึ้นเนื่องจากระหว่างปี 2552 (ปรับปรุงใหม่)
ราคาขายเฉลี่ยของสินค้าต่ำกว่าปี 2551 อย่างเป็นสาระสำคัญ
ในขณะที่บริษัทต้องใช้วัตถุดิบราคาสูงซึ่งยกมาจากปี 2551 เพื่อใช้ในการผลิตในปี 2552

-   กลับรายการค่าเผื่อจากการลดมูลค่าสินค้าคงเหลือ

สำหรับปี 2552 (ปรับปรุงใหม่)
กลุ่มบริษัทบันทึกกลับรายการค่าเผื่อจากการลดมูลค่าสินค้าคงเหลือเป็นจำนวนเงิน 3,888 ล้านบาท
(งบเฉพาะกิจการ 2,076 ล้านบาท)
เนื่องจากราคาขายเฉลี่ยเพิ่มขึ้นประกอบกับต้นทุนขายเฉลี่ยที่ลดลงระหว่างปี ส่วนปี 2551
(ปรับปรุงใหม่)ไม่มีการกลับรายการนี้ อย่างไรก็ตามในปี2551 (ปรับปรุงใหม่)
กลุ่มบริษัทบันทึกผลขาดทุนเป็นจำนวน 4,972 ล้านบาท (งบเฉพาะกิจการ 3,091 ล้านบาท)
สำหรับการขาดทุนจากการลดมุลค่าสินค้าคงเหลือซึ่งเป็นผลมาจากการลดลงของราคาสินค้าสำเร็จรูปและวัตถุดิบ
การกลับรายการค่าเผื่อจากการลดมูลค่าสินค้าคงเหลือที่เกิดขึ้นในปี2552ที่กล่าวข้างต้นเป็นการกลับรายการที่เกิดขึ้นในปี2008
(ปรับปรุงใหม่)

-   ค่าใช้จ่ายในการขาย

ค่าใช้จ่ายในการขายของกลุ่มบริษัทสำหรับปี 2552 (ปรับปรุงใหม่) และ 2551 (ปรับปรุงใหม่)
คิดเป็นจำนวน 310 ล้านบาท (งบเฉพาะกิจการ 151 ล้านบาท) และ 566 ล้านบาท
(งบเฉพาะกิจการ 276 ล้านบาท) ตามลำดับ โดยค่าใช้จ่ายของกลุ่มบริษัทที่ลดลงจำนวน 256
ล้านบาท (งบเฉพาะกิจการ 125 ล้านบาท) นั้น เป็นผลมาจากการลดลงของปริมาณการขาย

-   ค่าใช้จ่ายในการบริหาร

ค่าใช้จ่ายในการบริหารของกลุ่มบริษัทสำหรับปี 2552 และ 2551 คิดเป็นจำนวน 2,316 ล้านบาท
(งบเฉพาะกิจการ 1,156 ล้านบาท) และ 1,593 ล้านบาท (งบเฉพาะกิจการ 386 ล้านบาท)
ตามลำดับ โดยเพิ่มขึ้นจากปี 2551 จำนวน 723 ล้านบาท (งบเฉพาะกิจการ 770 ล้านบาท)
สาเหตุสำคัญเนื่องมาจากการเพิ่มขึ้นของต้นทุนการผลิตที่ว่างเปล่ากับค่าเบี้ยปรับและการลดลงของค่าที่ปรึกษาในการดำเนินงานและค่าเสื่อมราคาและตัดจำหน่ายและขาดทุนจากการตัดจำหน่ายสินค้าและค่าใช้จ่ายอื่นๆ

-   ขาดทุนจากคำสั่งซื้อวัตถุดิบที่บริษัทยังไม่ได้รับมอบ

กลุ่มบริษัทได้ทำการประมาณการผลขาดทุนจากคำสั่งซื้อวัตถุดิบที่บริษัทยังไม่ได้รับมอบเป็นจำนวนเงินประมาณ
476 ล้านบาท (งบเฉพาะกิจการ 348 ล้านบาท) ซึ่งในปี 2551
ไม่มีการบันทึกการประมาณการดังกล่าว

-   ประมาณการหนี้สินจากผลขาดทุนที่เกี่ยวข้องกับการค้ำประกันการปฎิบัติตามข้อตกลง

งบการเงินของกลุ่มบริษัทที่ปรับปรุงใหม่สำหรับปี 2552 (ปรับปรุงใหม่)
ได้บันทึกสำรองผลขาดทุนที่เกี่ยวข้องกับการค้ำประกันการปฎิบัติตามข้อตกลงเป็นจำนวนเงิน 620
ล้านบาท (งบเฉพาะกิจการไม่มีการบันทึก) ซึ่งในปี 2551 ไม่มีการบันทึกการประมาณการดังกล่าว
ค่าใช้จ่ายนี้เป็นการบันทึกสำรองผลขาดทุนที่เกี่ยวข้องกับการค้ำประกันการปฎิบัติตามข้อตกลงของบริษัท
จี เจ สตีล จำกัด (มหาชน)

-   หนี้สูญและหนี้สงสัยจะสูญ

สำหรับปี 2552 กลุ่มบริษัทได้ตั้งสำรองค่าเผื่อหนี้สงสัยจะสูญเพิ่มจำนวน 1,157 ล้านบาท
(งบเฉพาะกิจการ 4,357 ล้านบาท) โดยตั้งสำรองในส่วนของลูกหนี้ค้างจ่ายเกินกำหนด
ลูกหนี้อื่นจากการขายเศษเหล็ก สินทรัพย์หมุนเวียนอื่น (งบเฉพาะกิจการ:
รวมไปถึงการตั้งค่าเผื่อหนี้สูญและหนี้สงสัยจะสูญจากลูกหนี้บริษัทย่อย
และลูกหนี้การค้าที่เกี่ยวข้องกับการค้ำประกันการปฎิบัติตามข้อตกลง)

-   ขาดทุนจากการด้อยค่าของสินทรัพย์

สำหรับปี 2552 กลุ่มบริษัทได้ตั้งค่าเผื่อการด้อยค่าสำหรับสินทรัพย์ จำนวน 1,587 ล้านบาท
(งบเฉพาะกิจการ 1,907 ล้านบาท) ซึ่งเกิดจากการตั้งค่าเผื่อการด้อยค่าของที่ดิน
อาคารและอุปกรณ์ และสินทรัพย์ระหว่างก่อสร้างและติดตั้ง (งบเฉพาะกิจการ:
รวมไปถึงการตั้งค่าเผื่อการด้อยค่าเงินลงทุนในบริษัทย่อย)

-   ข้อมูลทั่วไปเกี่ยวกับการปรับปรุงงบการเงินของกลุ่มบริษัทและบริษัทประจำปี 2552 และ 2551

ตามที่ปรากฎในหมายเหตุประกอบงบการเงิน
กลุ่มบริษัทและบริษัทได้ตัดสินใจทำการปรับปรุงงบการเงินของกลุ่มบริษัทและบริษัทสำหรับปีก่อนใหม่
เนื่องจาก (ก) ภาระหนี้สินของผู้ขายในอดีตที่กลุ่มบริษัทและบริษัทได้บันทึกต่ำไป (ข)
ประมาณการหนี้สินจากผลขาดทุนที่เกี่ยวข้องกับการค้ำประกันการปฏิบัติตามข้อตกลงของบริษัท จี เจ
สตีล จำกัด (มหาชน) (ค) ภาระหนี้สินทางภาษีที่กลุ่มบริษัทและบริษัทได้บันทึกต่ำไป และ (ง)
การตัดสินใจปรับผลขาดทุนจากเศษเหล็กที่ใช้ไม่ได้ซึ่งเดิมบันทึกไว้ในปี 2552 ไปบันทึกไว้ในปี 2551
ซึ่งโดยผลของการปรับดังกล่าว
กลุ่มบริษัทและบริษัทตัดสินใจที่จะทำการออกงบการเงินสำหรับปีสิ้นสุดวันที่ 31 ธันวาคม 2552 ใหม่
ทั้งนี้ โปรดดูหมายเหตุประกอบงบการเงินข้อ 38 สำหรับรายละเอียดเพิ่มเติม

  ชื่อบริษัท บริษัท จี สตีล จำกัด (มหาชน)

G Steel Public Company Limited

  ชื่อย่อ GSTEEL

  เลขทะเบียนบริษัท 0107538000746

  ที่ตั้งสำนักงานใหญ่ 88 ชั้น 18 ปาโซ่ ทาวเวอร์ ถนนสีลม แขวงสุริยวงศ์ เขตบางรัก

  กรุงเทพฯ 10500

  โทรศัพท์ 0-2634-2222 โทรสาร 0-2634-4114

  ที่ตั้งโรงงาน 55 หมู่ 5 สวนอุตสาหกรรมเอส เอส พี ตำบลหนองละลอก

  อำเภอบ้านค่าย จังหวัดระยอง 21120

โทรศัพท์ 0-3886-9323 โทรสาร 0-3886-9333

  เว็บไซต์ http://www.gsteel.com

  วันที่ก่อตั้งบริษัท 31 ตุลาคม 2538

  วันที่เริ่มการผลิต 1 พฤศจิกายน 2542

  ประเภทธุรกิจ ผลิตและจำหน่ายเหล็กแผ่นรีดร้อนชนิดม้วน และเหล็กแผ่นหนา (Slab)

  เหล็กแผ่นรีดร้อนชนิดม้วน - ขนาดความกว้าง 900 – 1,550 มม.

- ขนาดความหนา 1.0 – 13.0 มม.

  เหล็กแผ่นหนา (Slab) - ขนาดความกว้าง 900 – 1,550 มม.

  - ขนาดความหนา 80 – 100 มม.

  เทคโนโลยีการผลิต การหลอมเหล็ก ใช้ชุดเตาหลอมไฟฟ้าจากประเทศเยอรมนี

  การหล่อเหล็ก ใช้ชุดเครื่องหล่อเหล็กแท่งแบนขนาดกลาง

  จากประเทศญี่ปุ่น

  การรีดเหล็ก ใช้ชุดเครื่องรีดแผ่นเหล็กจากประเทศญี่ปุ่น

  การผลิต 1,800,000 ตันต่อปี

  จำนวนพนักงาน 676 คน

  ทุนจดทะเบียน จำนวน 13,860,000,000 บาท

  แบ่งออกเป็นหุ้นสามัญ จำนวน 13,860,000,000 หุ้น

  มูลค่าที่ตราไว้ (พาร์) หุ้นละ 1 บาท

  ทุนชำระแล้ว จำนวน 13,760,435,198 บาท

  แบ่งออกเป็นหุ้นสามัญ จำนวน 13,760,435,198 หุ้น

  ชื่อและสถานที่ตั้งของบุคคลอ้างอิงอื่นๆ

  นายทะเบียนหลักทรัพย์

  หุ้นสามัญ บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 ชั้น 4, 7 อาคารตลาดหลักทรัพย์แห่งประเทศไทย

  ถนนรัชดาภิเษก แขวงคลองเตย เขตคลองเตย กรุงเทพฯ 10110

  โทรศัพท์ 0-2229-2800 โทรสาร 0-2359-1259

  หุ้นกู้ The Hongkong and Shanghai Banking Corporation Limited

Level 30, HSBC Main Building, 1 Queen’s Road Central,

  Hong Kong

  ผู้แทนผู้ถือหุ้นกู้ The Hongkong and Shanghai Banking Corporation Limited

Level 30, HSBC Main Building, 1 Queen’s Road Central,

  Hong Kong

  ผู้สอบบัญชี นายนิรันดร์ ลีลาเมธวัฒน์ ผู้สอบบัญชีรับอนุญาตเลขที่ 2316

  นายไวโรจน์ จินดามณีพิทักษ์ ผู้สอบบัญชีรับอนุญาตเลขที่ 3565

  นายเจริญ ผู้สัมฤทธิ์เลิศ ผู้สอบบัญชีรับอนุญาตเลขที่ 4068

  นางวิไล บูรณกิตติโสภณ ผู้สอบบัญชีรับอนุญาตเลขที่ 3920

  บริษัท เคพีเอ็มจี ภูมิไชย สอบบัญชี จำกัด

เลขที่ 195 อาคารเอ็มไพร์ทาวเวอร์ ชั้น 48 ถนนสาทรใต้ กรุงเทพฯ 10120

  โทรศัพท์ 0-2267-2000 โทรสาร 0-2267-2222